text: РЕГЛАМЕНТ ЗА ИЗПЪЛНЕНИЕ (ЕС) № 1105/2014 НА СЪВЕТА
  от 20 октомври 2014 година
  за изпълнение на Регламент (ЕС) № 36/2012 относно ограничителни мерки с оглед на положението в Сирия
  СЪВЕТЪТ НА ЕВРОПЕЙСКИЯ СЪЮЗ,
  като взе предвид Договора за функционирането на Европейския съюз,
  като взе предвид Регламент (ЕС) № 36/2012 на Съвета от 18 януари 2012 г. относно ограничителни мерки с оглед на положението в Сирия и за отмяна на Регламент (ЕС) № 442/2011 (1), и по-специално член 32, параграф 1 от него,
  като има предвид, че:
  (1)
  На 18 януари 2012 г. Съветът прие Регламент (ЕС) № 36/2012.
  (2)
  Предвид сериозната обстановка следва да бъдат добавени шестнадесет лица и две образувания в списъка на подлежащите на ограничителни мерки лица и образувания, който се съдържа в приложение II към Регламент (ЕС) № 36/2012.
  (3)
  Информацията, отнасяща се до три лица и едно образувание, съдържаща се в приложение II към Регламент (ЕС) № 36/2012, следва също да бъде актуализирана.
  (4)
  С решението си от 3 юли 2014 г. по дело T-203/12 (2), Mohamad Nеdal Alchaar/Съвет, Общият съд отмени Регламент за изпълнение (ЕС) № 363/2013 на Съвета (3) в частта, отнасяща се до включването на д-р Mohammad Nidal Al-Shaar в списъка на подлежащите на ограничителни мерки лица и образувания, който се съдържа в приложение II към Регламент (ЕС) № 36/2012.
  (5)
  Поради това приложение II към Регламент (ЕС) № 36/2012 следва да бъде съответно изменено,
  ПРИЕ НАСТОЯЩИЯ РЕГЛАМЕНТ:
  Член 1
  Приложение II към Регламент (ЕС) № 36/2012 се изменя, както е посочено в приложението към настоящия регламент.
  Член 2
  Настоящият регламент влиза в сила в деня на публикуването му в Официален вестник на Европейския съюз.
  Настоящият регламент е задължителен в своята цялост и се прилага пряко във всички държави членки.
  Съставено в Люксембург на 20 октомври 2014 година.